## Obvezatne upute broj LN I - redoslijed izbornih radnji i tijek rokova

### NN 121/2014 (15.10.2014.), Obvezatne upute broj LN I - redoslijed izbornih radnji i tijek rokova

121 15.10.2014 Obvezatne upute broj LN I - redoslijed izbornih radnji i tijek rokova

DRŽAVNO IZBORNO POVJERENSTVO

2324

Na temelju članka 48. Zakona o lokalnim izborima (»Narodne novine«, broj 144/12, dalje: Zakon), Državno izborno povjerenstvo Republike Hrvatske propisuje

OBVEZATNE UPUTE BROJ LN I

REDOSLIJED IZBORNIH RADNJI I TIJEK ROKOVA

1. Odlukom Vlade Republike Hrvatske od 9. listopada 2014. raspisani su prijevremeni izbori za općinskog načelnika i zamjenika općinskog načelnika Općine Tovarnik.

Odluka Vlade Republike Hrvatske stupa na snagu 16. listopada 2014.

Izbori će se održati u nedjelju 16. studenoga 2014.

2. Rokovi teku od

17. listopada 2014. u 00:00 sati.

3. Prijedlozi kandidatura za izbor općinskog načelnika i zamjenika općinskog načelnika Općine Tovarnik moraju prispjeti (biti zaprimljeni u) nadležnom izbornom povjerenstvu u roku 14 dana od dana stupanja na snagu odluke o raspisivanju izbora, dakle

30. listopada 2014. do 24:00 sata

(članak 21. stavak 1. Zakona).

4. Nadležno izborno povjerenstvo sastavit će i u lokalnim sredstvima javnog priopćavanja i tisku, na oglasnoj ploči i internetskim stranicama jedinice objaviti zbirnu listu pravovaljanih kandidatura za općinskog načelnika i zamjenika općinskog načelnika Općine Tovarnik, u roku 48 sati od isteka roka za kandidiranje, dakle

1. studenoga 2014. do 24:00 sata (članak 26. stavak 1. Zakona).

5. Izborna promidžba počinje danom objave zbirne liste kandidatura, te traje zaključno do 24 sata prije dana održavanja izbora, dakle

14. studenoga 2014. u 24:00 sata

(članak 35. stavak 1. Zakona).

6. Zabrana izborne promidžbe /izborna šutnja/, kao i objavljivanje privremenih rezultata ili procjena rezultata izbora traje tijekom cijelog dana koji prethodi danu održavanja izbora kao i na dan održavanja izbora do zaključno 19:00 sati, dakle od

15. studenoga 2014. u 00:00 sati do

16. studenoga 2014. u 19:00 sati

(članak 35. stavak 3. Zakona).

7. Nadležno izborno povjerenstvo objavit će koja su biračka mjesta određena s naznakom koji birači imaju pravo glasovati na pojedinim biračkim mjestima, najkasnije 15 dana prije dana održavanja izbora, dakle

31. listopada 2014. do 24:00 sata

(članak 69. stavak 1. Zakona).

8. Političke stranke dužne su odrediti članove pojedinih biračkih odbora i dostaviti njihova imena nadležnom izbornom povjerenstvu najkasnije 12 dana prije dana održavanja izbora, dakle

3. studenoga 2014. do 24:00 sata

(članak 42. stavak 6. Zakona).

Ne odrede li ih, odnosno ukoliko prijedlozi ne prispiju nadležnom izbornom povjerenstvu, nadležno izborno povjerenstvo samostalno će odrediti članove biračkih odbora.

(članak 42. stavak 6. Zakona).

9. Nadležno izborno povjerenstvo mora imenovati članove biračkih odbora najkasnije 10 dana prije dana održavanja izbora, dakle

4. studenoga 2014. do 24:00 sata

(članak 44. stavak 2. Zakona).

10. Glasovanje traje neprekidno

16. studenoga 2014. od 7:00 do 19:00 sati.

Biračka mjesta se zatvaraju u 19:00 sati. Biračima koji su se zatekli na biračkom mjestu omogućit će se glasovanje i nakon 19:00 sati.

(članak 74. Zakona).

11. Birački odbor mora u što kraćem roku dostaviti zapisnik o svom radu s ostalim izbornim materijalom nadležnom izbornom povjerenstvu, a najkasnije u roku 12 sati od zatvaranja biračkog mjesta, dakle

17. studenoga 2014. do 7:00 sati

(članak 65. Zakona).

12. Nadležno izborno povjerenstvo utvrdit će rezultate glasovanja na biračkim mjestima na svom području najkasnije u roku 24 sata od zatvaranja biračkih mjesta, dakle

17. studenoga 2014. do 19:00 sati

13. Kad nadležno izborno povjerenstvo utvrdi rezultate glasovanja bez odgode će objaviti rezultate izbora sukladno zapisnicima o radu.

(članak 86. stavak 3. Zakona).

14. Zaštita izbornog prava ostvaruje su u skladu s odredbama članaka 127. do 133. Zakona.

15. Ove Obvezatne upute objavit će se u »Narodnim novinama« i stupaju na snagu 16. listopada 2014.

Klasa: 013-06/14-03/07
Urbroj: 507/19-14-1
Zagreb, 15. listopada 2014.

Predsjednik
Branko Hrvatin, dipl. iur., v. r.

Uputa, NN 121/2014-2324